Diari Oficial de la Generalitat Valenciana


Sumari del DOGV 9104, del 10-06-2021 (2021/5821)

Informació pública de l'aprovació de l'informe ambiental i territorial estratègic de la modificació número 18 del Pla general.
------------------------------------------------------------------------------------------------------------------------------

### Dades del document

Número de DOGV
:   9104

Data del DOGV
:   10-06-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/5821


Data del document
:   20-05-2021

Organisme emissor
:   Ajuntament de Vall d'Alba

Tipus de document
:   Anunci

Descriptors 

:   * Vall d'Alba
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació número 18 del Pla general. [2021/5821]  
Es publica Decret d'alcaldia núm. 138, de data 20 de maig de 2021, el text literal del qual diu:  
De conformitat amb les atribucions que m'atorga l'article 21.1.j de la Llei reguladora de les bases de règim local, i els articles 46,3 i 51,2 b de la Llei d'ordenació del territori, urbanisme i paisatge de la Comunitat Valenciana.  
Elaborat pels serveis tècnics competents l'informe ambiental i territorial estratègic de la modificació núm. 18 del Pla general de Vall d'Alba, denominat «Modificació de les ordenances d'ús comercial», del PGOU de Vall d'Alba, resolc:  
  
Primer  
Que la proposta de modificació núm. 18 del Pla general de Vall d'alba no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègic simplificat.  
  
Segon  
Aprovar l'informe ambiental i territorial estratègic elaborat pels serveis tècnics en el procediment simplificat d'avaluació ambiental i territorial de la modificació puntual número 18 del Pla general de Vall d'Alba, denominada «Modificació de les ordenances d'ús comercial», d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació puntual del Pla general conforme amb el capítol III del títol III (art. 57 LOTUP), el text literal del qual diu:  
  
  
«Antecedents  
La mercantil Building Consulting Promocions 2003, SL, va iniciar la tramitació d'un projecte per al desenvolupament d'activitat comercial (obertura d'un xicotet supermercat d'alimentació). Aquest projecte va ser informat desfavorablement pels serveis tècnics municipals en aplicació de la normativa urbanística vigent, ja que l'activitat no resultava compatible amb el planejament vigent per excedir la superfície de l'establiment projectada (<300 m²) la permesa per a l'activitat de comerç minorista (< 120 m²).  
La regulació de les condicions fixades en els articles 7.1 i 5.20.a) de les normes urbanístiques vigents han posat de manifest un problema de naturalesa exclusivament normativa que provoca una inadequada situació d'incompatibilitat d'una activitat malgrat tractar-se d'un ús permés; incompatibilitat que, d'altra banda, no té continuïtat en el futur planejament, ja que les previsions normatives d'aquest sí que admeten la implantació del mencionat ús comercial, sense limitar-lo a comerços minoristes ni establir restriccions de superfície en permetre categories i superfícies diferents de la que estableix el vigent planejament.  
  
És per això que s'escomet una modificació puntual del mencionat Pla a fi d'ajustar les normes urbanístiques a la realitat socioeconòmica actual.  
  
Fonaments pels quals se sotmet la modificació a avaluació ambiental estratègica  
Tant la Llei 21/2013, de 9 de desembre, d'avaluació ambiental, com la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), estableixen que seran objecte d'avaluació ambiental i territorial estratègica ordinària els plans i programes, així com les seues modificacions, que s'adopten o aproven per una administració pública i l'elaboració i l'aprovació de la qual estiga exigida per una disposició legal o reglamentària o per acord del Consell.  
A més, el Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
Òrgans intervinents  
A) Òrgan promotor: en el cas dels plans i programes d'iniciativa privada, l'avaluació ambiental i territorial estratègica haurà de tramitar-se per l'òrgan promotor públic competent, funció que correspon a l'Ajuntament de Vall d'Alba.  
B) Òrgan substantiu: es refereix a l'òrgan de l'administració pública que ostenta les competències per a adoptar o aprovar el pla i les seues modificacions, tractant-se exclusivament d'una modificació de l'ordenació detallada aquesta funció correspon a l'Ajuntament de Vall d'Alba.  
  
C) Òrgan ambiental i territorial: tal com estableix l'article 48.c.1 LOTUP, per tractar-se d'instruments de planejament urbanístic que afecten exclusivament l'ordenació detallada del sòl urbà, serà també l'Ajuntament de Vall d'Alba qui exercisca la labor d'òrgan ambiental i territorial encarregat de realitzar l'anàlisi tècnica dels diferents aspectes ambientals, territorials i funcionals, continguts en el present expedient d'avaluació ambiental i territorial.  
  
  
Modificació puntual. Objecte i alternatives plantejades  
La modificació puntual plantejada té com a objectiu l'adequació de les ordenances del Pla general d'ordenació urbana de Vall d'Alba en relació amb l'ús comercial en la zona denominada Zona d'edificació residencial eixample (ENS), i es modifica per a això el contingut de les normes urbanístiques vigents, concretament els següents articles:  
  
1. Modificació de l'article 5.20 del PGOU. Es proposa actualitzar-ne i modificar-ne la redacció per a reflectir íntegrament les determinacions del planejament en tramitació, introduint respecte a l'ús comercial la regulació i condicions que aquest preveu, incloent-hi el criteri de divisió per categories en funció de la seua superfície: la tipus 1 i tipus 2, corresponents a comerços de superfície inferior i superior a 100 m², respectivament.  
2. Modificació de l'article 7.1 PGOU, apartat 5.b per a reflectir en els usos detallats l'existència de diferents categories d'establiments.  
  
La modificació proposada no varia l'ús global dominant de les zones d'ordenació, ni els usos urbanístics admesos; únicament modula les condicions aplicables a un dels usos ja contemplats ?el comercial- que, per la seua actual regulació, pot generar situacions d'incompatibilitat d'una activitat amb el planejament general en el cas de superar el límit de superfície establit.  
En el document inicial estratègic es recullen 3 alternatives, totes de caràcter jurídic:  
- Alternativa 0. Manteniment de la regulació d'usos del vigent PGOU. El manteniment de l'actual situació urbanística no proporciona solucions al problema plantejat.  
- Alternativa 1. Redacció ex novo d'una nova regulació d'usos. Bàsicament consisteix a esperar que finalitze la tramitació de la revisió del PGOU i es produïsca l'aprovació definitiva i entrada en vigor del nou planejament que sí que contempla una actualització de la regulació dels usos més concorde amb l'actualitat.  
- Alternativa 2. Adaptació o adequació de les determinacions del PGOU. Consisteix a adaptar l'actual regulació, exclusivament en els aspectes necessaris per a suprimir les actuals limitacions d'ús, categoria i superfície en relació amb un ús ja previst pel planejament.  
  
Després de la valoració de les diferents alternatives, es considera com a solució òptima l'alternativa 2, i aquesta és la més factible per proporcionar una solució vàlida i viable ?tècnicament i jurídicament- que permetrà adequar l'ús regulat a les necessitats actuals sense afectar negativament el planejament vigent.  
  
Procediment simplificat  
Conforme amb el que s'estipula en l'article 46.3 de la LOTUP, l'òrgan ambiental, en aquest cas l'Ajuntament, és l'encarregat de determinar si el pla ha de ser objecte d'avaluació ambiental i territorial estratègica simplificada o ordinària, en els supòsits allí previstos i tenint en compte els criteris establits en l'annex VIII de la llei, tot això prèvia consulta a les administracions públiques afectades i d'acord amb les fases de la tramitació exposades en l'article 49.  
Considerant les característiques de la modificació plantejada, s'estima que hi és aplicable el procediment simplificat d'avaluació ambiental i territorial, ja que es tracta d'una modificació menor del pla, donada la limitada transcendència d'aquesta quant a l'abast de l'actuació, en actuar únicament sobre l'ordenació de l'ús comercial per a adaptar aquest ús en el planejament vigent en la forma ja descrita.  
  
  
Efectes previsibles de la modificació puntual sobre el medi ambient i els elements estratègics del territori  
D'acord amb el que es disposa en el document inicial estratègic (DIE), la modificació puntual no presenta efectes significatius en el medi ambient ni en altres elements estratègics del territori, ja que el seu objecte és el canvi de disposicions en la normativa del sòl urbà.  
  
Es reprodueix a continuació el que es disposa en el document d'inici respecte a les afeccions ambientals:  
Atesos els previsibles efectes que pogueren derivar-se de l'actuació, per limitar-se a regular les condicions de l'ús comercial en el sòl urbà residencial, no genera cap incidència o efecte negatiu respecte al medi ambient o al canvi climàtic.  
L'activitat de supermercat-autoservei d'alimentació manca d'efectes insalubres, nocius, molestos o perillosos i d'aquesta no resulten afeccions negatives per al medi ambient, per a l'entorn urbà, o per a les persones. Per tant, no es genera cap impacte ambiental perquè no s'hi introdueix cap element nou de contrast amb la realitat física i ambiental existent.  
  
Incardinació de la modificació puntual en l'estratègia territorial de la Comunitat Valenciana i altres instruments  
Tal com s'exposa en el DIE, ja que l'àmbit no s'amplia, sinó que únicament s'adapta jurídicament per a solucionar la problemàtica creada, no suposa major consum de sòl a l'efecte del càlcul de l'índex màxim d'ocupació del sòl per a usos residencials (Directriu 97, 98, 99 i 100).  
En conseqüència, es resol que la modificació compleix les determinacions vinculants de l'estratègia territorial de la Comunitat Valenciana i no entra en contradicció amb aquestes, i no té gens d'incidència, tampoc, respecte del compliment de les determinacions d'altres instruments de planificació territorial o sectorial.  
  
Fase de consultes  
Segons el que es disposa en l'article 51 de la LOTUP, l'òrgan ambiental i territorial sotmet el document que conté l'esborrany del pla i el document inicial estratègic a consultes de les administracions públiques afectades, i d'aquestes consultes es deriven les següents observacions:  
  
1. En relació amb la consultada realitzada a la Direcció General de Medi natural i Avaluació Ambiental, el Servei d'Avaluació Ambiental Estratègica informa que no té la consideració d'administració pública afectada, per la qual cosa no ha de pronunciar-se en aquest període de consultes previst en l'article 51.1 de la LOTUP.  
2. En relació amb la consulta realitzada al Servei Territorial d'Urbanisme de Castelló (Conselleria de Política Territorial, Obres Públiques i Mobilitat), informa que no té cap altra observació a efectuar.  
  
3. En relació amb la consulta realitzada al Servei Territorial d'Obres Públiques de Castelló, informa el següent:  
- L'edificació està situada en un terreny classificat com a urbà i està situada fora de la zona de protecció de la carretera de la nostra competència CV-15, que és de 25 metres a cada costat mesurats des de la ratlla blanca del voral més pròxim, indicat en el PGOU del municipi.  
  
- Per aquest motiu, aquest servei territorial no és competent per a informar sobre aquest tema, sempre que no s'envaïsca aquesta zona de protecció viària.  
  
Resolució d'informe ambiental i territorial estratègic  
Per tot el que s'ha exposat, i vistes les respostes obtingudes després del procés de consultes a les administracions públiques afectades, s'emet una resolució d'informe ambiental i territorial estratègic favorable, per considerar que la modificació puntual no té efectes significatius sobre el medi ambient i el territori, i es resol l'avaluació ambiental i territorial estratègica pel procediment simplificat.  
  
Finalment, després de l'aprovació municipal, el desenvolupament previsible de la modificació puntual no precisarà cap seguiment específic, donades les característiques de la proposta, sinó únicament la materialització de les previsions del Pla general a l'efecte de la concessió i atorgament de llicències per a comerç de conformitat amb les noves condicions aprovades.»  
  
Tercer  
Publicar en el Diari Oficial de la Generalitat Valenciana. Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat la modificació puntual 18 del Pla general de Vall d'Alba en el termini màxim de quatre anys des de la publicació. En tal cas, el promotor haurà d'iniciar novament el procediment d'avaluació ambiental i territorial estratègic simplificada.  
  
  
Quart  
Aquesta resolució no és susceptible de cap recurs, sense perjudici dels que, si escau, pertoquen en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que pertoquen en via administrativa contra l'acte, si és el cas, d'aprovació del pla o programa.  
  
Vall d'Alba, 20 de maig de 2021.- L'alcaldessa: Marta Barrachina Mateu.